Doreen Virtue 
Vindecarea cu îngeri 


Rugăciune pentru a găsi un Suflet pereche 

Doamne Dumnezeule, 

Te rog pe Tine şi pe îngerii iubirii să mă ajutați să am o relație minunată de 
dragoste cu sufletul meu pereche. Vă rog să mă îndrumați să-mi găsesc sufletul 
pereche, să mă ajutați să-l întâlnesc şi să ne bucurăm unul de altul cât mai 
curând. Vă cer ajutorul pentru a crea condiţiile să pot avea această minunată 
relaţie sufletească chiar acum. Vă rog să mă ajutaţi să-mi vindec orice blocaje 
mentale, trupeşti sau emoţiona le, care m-ar face să mă tem de iubirea cea mare. 
Vă rog să mă ajutați să aud şi să urmez îndrumările divine ce-mi vor permite să 
găsesc şi să mă bucur de această relaţie sufletească. Știu că sufletul meu pereche 
mă caută cu aceeaşi ardoare cu care şi eu îl caut pe el. Amândoi Vă rugăm să ne 
ajutaţi să ne întâlnim, să cunoaştem şi să acceptăm binecuvântările marii iubiri. 
Mulţumesc. 


Rugăciune pentru vindecarea unei relaţii de iubire existente 

Doamne Dumnezeule, 

Te rog pe Tine şi pe îngerii tăi să 'mă ajutați să-mi vindec iubirea. Doresc să mă 
eliberez de orice neiertare faţă de mine şi faţă de partenerul meu, şi-i rog pe 
îngeri să mă curețe de orice mânie sau resentiment chiar acum. Vă rog să-l 
ajutați pe partenerul meu şi pe mine să ne vedem unul pe altul cu ochii iubirii. Vă 
rog să faceţi astfel încât toate efectele greşelilor noastre trecute, prezente şi 
viitoare să fie anulate. Vă rog să faceţi astfel încât eu şi partenerul meu să putem 
avea armonie, farmec, prietenie, respect, onestitate şi să fim marea iubire unul 
pentru celălalt. Vă rog să ne reînnoiți dragostea. Mulţumesc. 


Rugăciuni pentru vindecarea relaţiilor de familie 
lată câteva exemple de rugăciuni puternice pe care le puteți spune (m gând,- cu voce 
tare sau în scris) pentru a-i cere lui Dumnezeu şi îngerilor să intervină în viaţa 
voastră de familie. Vă rugăm să completaţi sau să rescrieți conținutul rugăciunilor 
pentru a le adapta situaţiilor voastre specifice. 


Rugăciune pentru conceperea unui copil 

Doamne Dumnezeule, 

Avem atâta dragoste de dăruit, iar soția mea şi eu dorim să împărtăşim 
dragostea noastră unui copil. Te rugăm pe Tine şi pe îngerii Tăi să ne ajutaţi să 
concepem un copil. Vă rugăm trimiteţi unul dintre cele mai strălucitoare şi mai 
fericite suflete în viaţa noastră şi lăsaţi-l să devină copilaşul nostru. Mulţumim. 


Rugăciune pentru vindecarea relaţiilor dintre părinte şi copil 

Doamne Dumnezeule, 

Te rog să ne ajuţi, pe copilul meu şi pe mine, să avem o relaţie armonioasă. Te 
rog să ne ajuţi să vindecăm orice temeri care ne împiedică pe copilul meu şi pe 
mine să ne manifestăm dragostea unul faţă de celălalt. Te rog, ajută-l pe copilul 
meu să se concentreze şi să fie fericit. Te rog, ajută-l pe copilul meu să mă 
accepte pe mine şi felul meu de a fi. Îţi cer ie şi îngerilor Tăi să- l ajutaţi pe 
copilul meu să se elibereze de orice neiertare şi de orice resentiment. Te rugăm, 
ajută - ne să avem o relaţie apropiată şi plină de iubire. Amin. 


Rugăciune pentru problemele de comportament ale copilului 

Doamne Dumnezeule, 

Te rog, ajută-mă să-mi înțeleg copilul. Îți cer să-l înconjuri pe copilul meu cu 
iubire, înţelepciune şi inteligenţă. Te rog, ajută-l pe copilul meu să înţeleagă şi să 
accepte responsabilitatea pentru comportamentul său. Te rog să-l călăuzeşti pe 
copilul meu să facă alegeri inteligente bazate pe iubire şi nu pe teamă. Te rog pe 
Tine şi pe Arhanghelul Mihail să-l eliberaţi pe copilul meu de orice legături sau 
blocaje care ar putea să-l împiedice să fie fericit. Mulţumesc. 


Rugăciune pentru vindecarea relaţiilor de familie 

Doamne Dumnezeule, 

Ştiu că celălalt membru al familiei mele şi eu avem amândoi îngeri păzitori. Îi 
rog pe aceşti îngeri păzitori să ne ajute să ne vindecăm problemele şi 
neînțelegerile. Vă rog, ajutați-ne să ne eliberăm de orice mânie sau neiertare. 
Fie ca toate efectele greşelilor noastre să se risipească şi să fie uitate de oricare 
din/re cei implicați. Te rog, ajută-mă să las deoparte orice judecată faţă de mine 
sau faţă de alții. Te rugăm ca îngerii noştri păzitori să ne dea cât se poate de 
limpede îndrumările Tale, ştiind că voia Ta pentru noi e pace. Mulţumesc. 


Rugăciune pentru un membru al familiei 

Doamne Dumnezeule, 

Te rog să-l ajuţi pe acest membru al familiei mele să aibă un sentiment de pace şi 
fericire chiar acum. Te rog să-i mai trimiţi şi alți îngeri să-l însuflețească. Te rog, 
înconjoară întreaga noastră familie cu încă o dovadă a iubirii Tale divine. Ajută- 
ne să ne eliberăm şi să avem credinţă şi încredere. Te rog, dă-ne un semn al 
iubirii Tale pentru ca astfel să ne eliberăm de temerile noastre. Mulţumesc 
pentru toată dragostea Ta vindecătoare. 


Rugăciune pentru un prieten care se stinge 

Doamne Dumnezeule, 

Știu, în adâncul sufletului meu, că prietenia mea cu va lua sfârşit. Te rog 
să mă ajuţi să accept această trecere cu bună-cuviinţă şi cu pace. Te rog pe Tine 

şi pe îngerii Tăi să mă ajutați Să fiu deschis şi afectuos, față de mine şi faţă de 
prietenul meu. Te rog ajută-mă Să fiu consecvent cu mine însumi, astfel încât 
acțiunile mele să pornească din dragoste şi nu din teamă, din sentimente de 
vinovăţie sau din obligaţie. Te rog, întăreşte- 1 pe prietenul meu ca să putem 
accepta amândoi această schimbare cu seninătate şi speranţă. 


Rugăciune pentru atragerea de noi prieteni 

Doamne Dumnezeule, 

Mă văd acum înconjurat de prieteni iubitori cu care am multe lucruri în comun. 
Pot să simt prezența unor noi prietenii cu suflete care au acelaşi tipar mintal, şi 
Te rog să-i ajuţi să manifeste această perspectivă. Călăuzeşte-mă, Te rog, să 
întâlnesc oameni noi, care sunt desăvăârşiţi, de 

înaltă spiritualitate, cu conștiință sănătoasă şi veseli. Te rog, ajută-mă Să ştiu că 
merit dragostea şi atenţia acestor noi prieteni. Mulţumesc foarte mult. 


Rugăciune pentru Sănătatea unei persoane iubite 

Preaiubite Doamne Dumnezeule, 

Îți mulțumesc că l-ai trimis pe Arhanghelul Rafail şi pe îngerii vindecători la 
căpătâiul iubitului meu/iubitei mele 

Acum văd că Tu, Sfântul Duh şi Arhanghelul Rafail mă îmbrăţişaţi cu dragostea 
voastră. Îmi închipui că iubitul meu/iubita mea zâmbeşte şi se 
simte bine. Ştiu că, într-adevăr, iubitul meu/iubita mea se 
simte bine acum şi te rog să continui să-l/s-o ajuţi astfel încât să avem sănătate şi 
pace sufletească în viața noastră de zi cu zi. Facă-se voia Ta! 


Rugăciune pentru normalizarea greutăţii şi poftei de mâncare 

Doamne Dumnezeule, 

Astăzi mi-am stabilit intenţia ca pofta mea de mâncare să se îndrepte doar spre 
alimente şi băuturi sănătoase şi uşoare. Doresc să elimin orice temeri care m-ar 
putea face să mănânc mai mult decât e nevoie. Știu că mă călăuzeşti în orice 
clipă a vieții mele, chiar şi atunci când mănânc şi beau. Te rog să mă 
binecuvântezi în continuare cu înţelepciunea şi cu pacea Ta divină, astfel încât 
toate hotărârile privind alimentele şi băuturile să vină doar de la eul meu 
superior. Mulţumesc şi Amin. 


Rugăciune pentru probleme privind somnul 

Doamne Dumnezeule, Creatorul meu, 

Te rog, ajută-mă să am un somn odihnitor şi sănătos în această noapte. Te rog 
să permiţi îngerilor mei păzitori să vegheze la nordul, sudul, estul şi vestul casei 
mele în timpul nopții. Văd casa mea înconjurată de lumina albă divină a iubirii 
Tale protectoare. Doresc să las toate grijile şi neliniştile mele în seama Ta şi a 
îngerilor Tăi, pentru a scăpa de povara sufletului meu în această noapte. Te rog 


să trimiți îngeri mângâietori la căpătâiul meu, pentru a mă putea bucura de un 
somn minunat. Amin. 


Rugăciune pentru motivaţia de a fi în formă 

Doamne Dumnezeule, 

Te rog ajută-mă să fiu motivat Să-mi îngrijesc cât mai bine trupul. Te rog, ajută- 
mă Să-mi respect hotărârea de a face exerciţii, de a mânca numai hrană 
sănătoasă şi de a mă odihni suficient. Ajută-mă, Te rog, să am încredere în 
capacitatea mea de a obţine şi de a păstra o formă fizică bună. Călăuzeşte-mă, 
Te rog, să cunosc cele mai bune căi de a ava grijă de mine. Dacă motivaţia mea 
ar scădea sau aş fi ispitit să amân, te rog, ajută-mă să-mi întăresc hotărârea. 
Mulţumesc şi Amin. 


Rugăciune pentru vindecarea dedării la patimi Sau vicii 

Preaiubite Doamne Dumnezeule, Duhule Sfânt şi voi îngerilor, 

Știu că poftele mele către patimi şi vicii sunt de fapt o aspirație către iubirea 
divină. Vă rog, ajutați - mă să simt că sunt plin de iubirea Voastră veşnică. 
Doresc să înlătur orice temeri care m-ar putea împiedica să conştientizez iubirea 
Voastră. Vă rog să îndepărtați de mine credințele, convingerile, tiparele, 
sentimentele şi gândurile care mi-ar putea declanşa pofte le. Călăuziţi-mă, Vă 
rog, către oameni, situaţii şi experienţe care îmi întăresc hotărârea de a trăi fără 
patimi şi vicii. Las toate poftele şi năzuinţele mele în seama Ta, Doamne 
Dumnezeule, şi Te rog să-mi trimiţi îngerii Tăi care să mă înconjoare cu lumina 
sănătăţii şi a păcii. Te rog să mă ajuţi acum şi întotdeauna. Amin. 


Rugăciune pentru vindecarea conflictelor la locul de muncă 

Doamne Dumnezeule, 

Dorinţa mea cea mai profundă este să fiu fericit în timp ce muncesc şi îți cer 
ajutorul astfel încât să - mi pot găsi liniştea la locul de muncă. Te rog, ajută-mă 
să fiu înţeles şi să mă înţeleg cu fiecare om cu care intru în contact. Te rog, 
eliberează-mă de orice temeri care ar putea declanşa conflicte la locul de 
muncă. 

Te rog pe Tine şi pe îngeri să mă îndrumați către responsabilităţile şi sarcinile de 
muncă ce răspund intereselor şi deprinderilor mele. Mă vizualizez acum că mă 
simt fericit atunci când mă trezesc dimineaţa să merg la muncă, şi vă cer ajutor 
ca această viziune să devină realitate. Amin. 


Rugăciune pentru a ne afla scopul vieţii 

Tuturor celor care veghează asupra mea, 

Se pare că mi-am uitat scopul divin al vieții şi vă cer ajutorul să-mi pot reaminti 
motivul pentru care am ales să vin aici în acest moment. Doresc să elimin toate 
temerile care mă împiedică să-mi amintesc scopul vieţii, inclusiv teama de succes 

şi de eşec. Ştiu că sunt în stare să-mi îndeplinesc misiunea şi vă cer să mă 
îndrumați în continuare să ştiu ce cale mi-ar încânta inima. Vă rog, ajutaţi-mă să 
cunosc diferenţa dintre bucurie,şi teamă pentru a putea să mă implic profund în 
acțiuni importante care să slujească celorlalți şi mie să-mi aducă bucurie. Vă 
mulțumesc mult. 


Rugăciune pentru o nouă slujbă 

Doamne Dumnezeule, Creatorule, 

M-ai călăuzit să-mi găsesc o nouă slujbă şi te rog să mă ajuţi să observ uşile pe 
care le-ai deschis pentru „mine acum. Cer ca semne foarte clare şi evidente să 
mă îndrume către o nouă slujbă, în care talentele şi interesele mele să fie folosite 
în moduri cât mai utile. Te rog să mă ajuţi să ştiu că merit o nouă slujbă 
minunată şi să elimin orice manifestare de nervozitate în cursul interviului în 
vederea angajării. Cer ca alți îngeri să-mi stimuleze încrederea şi curajul şi să 
rămân centrat pe cunoaşterea sigură pe care mi-o trimiţi mie acum. Amin. 


Rugăciune pentru vindecarea efectelor stresului 

Doamne Dumnezeule, Arhanghele Rafail şi Arhanghele Mihail, 

Se pare că stresul mă afectează puternic şi am nevoie de ajutorul vostru. Vă rog 
să mă eliberaţi de presiunile pe care eu însumi mi le-am impus. Arhanghele 
Rafail, te rog să mă acoperi cu energia şi cu harul tău vindecător pentru ca 
trupul meu să anuleze efectele stresului. Arhanghele Mihail, te rog să tai şi să 
îndepărtezi efectele negative şi gândurile de teamă, inclusiv legăturile care îmi 
secătuiesc forțele. Doresc să elimin orice deprinderi de auto-pedepsire, de 
urgenţe în timp, şi orice alte sisteme care creează situaţii stresante. Ştiu că am 
suficient timp şi suficientă energie, într-adevăr, şi vă cer să mă ajutaţi să trăiesc 
această stare acum. Vă mulțumesc, Amin. 


Rugăciuni pentru mai multe oportunităţi de afaceri 

Doamne Dumnezeule, Sfinte Duh, maeştri elevaţi şi îngeri, 

Fie ca toți cei care ar putea primi binecuvântările produselor şi serviciilor 
oferite de afacerea mea să fie călăuziți să mă contacteze astăzi. Voi primi cu 
braţele deschise noi oameni şi noi oportunităţi în viaţa mea. Doresc să elimin 
orice gânduri, tipare sau credinţe negative care m-ar determina să-mi "sabotez” 
noile oportunități. Vă rog să mă ajutaţi să ştiu că merit să fie mai bine acum. 
Mulţumesc. 


Rugăciune pentru linişte financiară 

Doamne Dumnezeule, 

Știu că eşti izvorul tuturor lucrurilor mele bune şi mi le trimiţi pe toate căile. Te 
rog, ajută-mă să scap de teama care mă împiedică să primesc darurile Tale. Te 
rog, ajută-mă să simt emoțiile păcii, recunoştinței şi securității financiare şi să 


ştiu că sunt copilul Tău, căruia îi trimiti mari binecuvântări. Rămân acum 
deschis călăuzirii divine, care mă îndreaptă către situații, oameni şi oportunități, 
care sunt o parte din planul Tău pentru liniştea mea financiară. Văd şi simt acum 
că eu şi toți ceilalți suntem complet asiguraţi din punct de vedere financiar şi 
inima mea este plină de recunoştinţă şi de bucurie faţă de universul îmbelşugat pe 
care L-ai creat. Multumesc. Amin. 


Rugăciune pentru vindecarea unui animal de companie 

Doamne Dumnezeule, 

Te rog pe Tine, pe Arhanghelul Rafail şi pe îngerii vindecători să-l înconjurați pe 
animalul meu preferat cu harul şi energia iubirii voastre divine. Vă rog să-mi 
ajutați animalul preferat şi pe mine să simt pacea şi liniştea, pentru ca 
vindecarea să aibă loc. Te rog, fă o minune, fiindcă eu ştiu că toate sunt deja 
vindecate în ochii Tăi. Te rog, ajută-mă să am credinţă şi încredere pentru a 
putea simți iubirea Ta eu însămi şi animalul meu preferat acum. Mulţumesc. 


Rugăciune pentru un animal pierdut 

Doamne Dumnezeule, 

Știu că nimeni şi nimic nu poate fi pierdut vreodată cu adevărat, căci tu eşti 
pretutindeni şi poți vedea orice şi pe oricine. Afirm că nimic nu e pierdut în ochii 
lui Dumnezeu. Te rog pe Tine, pe Arhanghelul Mihail, pe Arhanghelul Rafail, pe 
îngerii naturii şi pe îngerii mei păzitori să mă ajute să-mi regăsesc animalul 
preferat acum. Îi rog pe îngerii păzitori ai,animalului meu preferat să-mi trimită 
un semnal, pentru a-l putea găsi. Acum mă calmez, ştiind că Dumnezeu, îngerii şi 
eul meu superior comunică deja cu animalul meu preferat. Mulţumesc. 


Rugăciune către îngeri pentru vindecarea de suferință 

Doamne Dumnezeule, 

Știu că iubitul meu/iubita mea decedat/ă este acasă la Tine în ceruri. Te rog să 
veghezi asupra lui/ ei astfel încât să se înalțe către iubirea Ta. Te rog să trimiţi 
îngeri să-l/ să o ajute să se simtă fericit/ă alături de fiinţele cereşti. Te rog să-mi 
trimiți şi mie îngeri şi să mă ajuţi să scap de tristeţe şi de suferinţă. Ajută-mă să 
mă vindec de senzaţia de apăsare pentru a putea reveni la viaţa pe care iubitul 
meu/iubita mea o doreşte pentru binele meu. Te rog să-mi trimiţi un semn din 
cer, ca să ştiu că iubitul meu/ iubita mea este în mâinile Tale. Amin. 


Exerciţiul "Iertare, eliberează-te acum" 

Oricine se poate simți mai liniştit şi mai plin de energie prin intermediul iertării. 
Acest proces îmi aminteşte de aruncarea balastului atunci când zburăm într-un 
balon plin cu aer cald, ca să putem urca mai sus. Mânia veche, teama şi 
resentimentele sunt poveri care ne încetinesc şi ne secătuiesc vitalitatea. Poate aveți 

o anumită greutate pe care vreţi să o aruncați din balonul vostru cu aer acum. Atunci 
când iertati lumea - inclusiv pe voi înşivă - deveniți mai uşori şi mai puţin temători. 
Acest proces durează între 30 şi 60 de minute şi, credeţi-mă, merită investiția de 
timp. Mulţi clienți raportează că doar cu acest singur exercițiu au reuşit să-şi 
transforme imediat viețile în moduri pozitive puternice. lată câțiva paşi către 
libertate prin iertare: 

1 . Cunoaşteţi beneficiile iertării. - Iertarea e altceva decât să spui: "Nu 
reuşesc" sau "Eu am greşit şi tu ai avut dreptate". E altceva decât să scoţi pe cineva 
din încurcătură pentru un act greşit perceput. 

Iertarea este pur şi simplu o cale de eliberare a spiritului vostru şi de a deveni o ființă 
rară limite. Pacea, liniştea şi senzaţia că eşti plin de energie sunt premiile şi iertarea 
este preţul. După părerea mea, este o afacere bună. 

2 . Faceţi un inventar al persoanelor pe care trebuie să le iertati. - (Acest 
exercițiu se bazează parțial pe lucrarea lui John Randolph Price). Scrieți 
numelefiecărei persoane, în viață sau decedate, care v-a iritat vreodată. Cei mai 
mulți oameni găsesc că au o listă de trei sau patru pagini şi sunt capabili să-şi 
amintească brusc numele unor oameni la care nu s-au mai gândit de mulți ani. Unii 
oameni scriu numele animalelor de companie care i-au iritat şi aproape . fiecare îşi 
trece propriul nume undeva pe listă. 

3. Eliberează şi iartă. - Stând singur/ă într-o cameră liniştită, unde nu există 
pericolul să vă întrerupă cineva, eliberaţi de pe listă câte un singur nume odată. 
Păstrați imagine a fiecărei persoane în minte şi spuneţi-i: "Te iert şi te eliberez. Nu 
mai păstrez deloc neiertare. Iertarea mea pentru tine este totală. Sunt liber/ă şi tu eşti 
liber/ă". Acest proces poate dura 30 de minute sau mai mult. Este totuşi important să 
nu renunțați la el până când nu terminati întreaga listă. 

4. Practicaţi iertarea şi eliberarea în fiecare seară. - În fiecare seară, înainte 
de culcare, faceţi o trecere în revistă, în gând, a evenimentelor zilei respective. Este 
cineva pe care trebuie să-l iertați? Exact aşa cum probabil vă spălați pe faţă în 
fiecare seară, este important să purificați conştiinţa în fiecare seară, pentru ca 
resentimentele să nu se acumuleze. 


Vizualizarea în țarc 

După ce vă relaxaţi cu câteva respiraţii lente şi profunde, închideţi ochii şi aşezaţi-vă 
într-o poziție confortabilă. 

Imaginați-vă că staţi în picioare într-un câmp de la ţară. Un drum se îndreaptă 
spre locul unde staţi. Pe el vine tot ce aveţi nevoie în plan material, emoțional şi 
spiritual. Drumul trece printr-un tarc înainte de a ajunge la voi. Țarcul are două 
porți: una spre drum şi cealaltă spre voi. Dacă amândouă porțile sunt deschise, tot 
ce aveţi nevoie poate veni către voi şi darurile voastre către lume vor putea porni 
de la voi. 


Ori de câte ori nu iertăm pe cineva, întemnițăm acea persoană în minţile noastre 
şi o biciuim mintal cu verdictele noastre de vină şi de condamnare. Imaginea 
acelei persoane care ne înfurie este "prinsă în tarc" în conştiinţa noastră, iar porțile 
arcului se închid precum porţile închisorii. În mod necesar intrați în ţare 
împreună cu persoana pe care o judecaţi, pentru a o controla în timpul 
întemnițării. Deci ambele porți sunt închise şi se blochează atât ceea ce dăruiți, cât 
şi ceea ce aveţi nevoie să primiţi. 

Priviţi în interiorul țarcului acum şi vedeţi cine e acolo. Conştientizaţi preţul mare 
pe care îl plătiţi pentru ținerea în ţarc a acestor oameni. Dacă sunteți pregătiți să 
iertați, imaginați-vă că porțile ţarcului se deschid automat. 

Vizualizaţi că oricine este în tarc iese liber, fericit şi iertat. Transmiteți-le gânduri 
bune. Dacă vi se pare greu, încercaţi să iertați persoana şi nu actele sale. Pe 
măsură ce iertați,simțiți eliberarea, uşurarea şi energia reînnoită, în timp ce 
resentimentele dispar. Asiguraţi-vă că nu rămâneți singur/ ă în tarc, lăsând acolo 
doar judecata ego-ului față de voi înşivă. 

Verificaţi - vă adesea țarcul, mai ales atunci când vă simțiţi obosit/ă, bolnav/ă sau vă 
e teamă. Veţi găsi că în acele momente aveți cei mai mulți oameni (inclusiv voi 
înşivă) închişi în ţarcul vostru. Imediat ce deschideţi porțile şi eliberați țarul, 
emoțiile şi nivelul de energie se vor optimiza. 


Afirmaţii pentru îngeri 

Spuneţi aceste afirmaţii zilnic, pentru a face să crească încrederea în sine şi 
dragostea de sine. Le puteţi înregistra cu propria voce, obținând o casetă cu afirmaţii 
puternice, sau puteți să copiaţi la xerox această pagină şi să o puneti într-un loc 
vizibil şi uşor accesibil. Adăugați propriile afirmaţii legate de scopurile şi dorințele 
voastre. 


Sunt înconjurat de îngeri acum. 

Îngerii emit razele iubirii lui Dumnezeu asupra mea şi prin mine. 
Accept această iubire de la Dumnezeu şi. de la îngeri. 

Merit iubire. 

Merit fericire. 

Merit sănătate. 

Merit ajutor din cer şi îl accept acum. 

Chem pe Dumnezeu şi pe îngeri să mă ajute şi să mă călăuzească. 
Ascult de vocea mea interioară şi de sentimentele mele. 

Vocea mea interioară şi sentimentele mele sunt îndrumări de la Dumnezeu şi de 
la îngeri. 

Aceste îndrumări sunt tot ceea ce am nevoie. 

Urmez aceste îndrumări cu deplină credinţă. 

Știu că Dumnezeu şi îngerii mă iubesc şi mă îndrumă acum. 
Accept iubirea îngerilor. 


Accept iubirea. 

Iubesc. 

Sunt iubire. 

Sunt iubitor/ iubitoare. 

Sunt foarte iubit. 

Fiecare mă iubeşte. 

Iubesc pe fiecare. 

Tert pe fiecare. 

Mă iert pe mine însumi/ însămi. 

Trimit iubirea de la Dumnezeu oricărei persoane pe care o întâlnesc. 
Veghez cu grijă asupra gândurilor mele şi permit numai gânduri pozitive şi 
iubitoare. În lume există 

iubire din belşug. 

Este destulă iubire pentru fiecare. 

Este şi pentru toți din jur. 

Am toate din belşug. 

Atrag oameni minunați, iubitori, în viaţa mea. 

Îngerii mei şi eu ne bucurăm de ocaziile de a sluji această lume. 
Sunt mereu răsplătit. 

Viaţa mea este armonioasă şi liniştită. Sunt plin/ ă de pace. 
Sunt plin/ ă de bucurie. 

Radiez de bucurie. 


